റോഡു വക്കിലെ വന്മരം കടപുഴകി വീണു തലനാരിഴയ്ക്ക് അപകടം ഒഴിവായി സുല്ത്താന് ബത്തേരി: റോഡ് വക്കിലെ വന്മരം കടപുഴകി വീണു. തലനാരിഴയ്ക്കാണ് വന് അപകടം ഒഴിവായത്. ബത്തേരിതാളൂര് റോഡില് മലങ്കരയിലാണ് സംഭവം. നൂറുകണക്കിന് വാഹനങ്ങള് കടന്നുപോകുന്ന അന്തര്സംസ്ഥാന പാതയാണിത്. ഇന്നലെ രാവിലെ ഏഴരയോടെയാണ് മുസ്ലിം പള്ളിക്കു മുന്പിലെ വര്ഷങ്ങള് പഴക്കമുള്ള ഞാവല് മരം കടപുഴകി വീണത്. തൊട്ടടുത്ത് വീടുകള് ഉണ്ടായിരുന്നെങ്കിലും തുറസായ സ്ഥലത്തേക്ക് വീണതിനാല് വന് അപകടം ഒഴിവാക്കി. റോഡിന് എതിര്വശത്തെ വൈദ്യുത ലൈന് തകര്ത്താണ് മരം വീണത്. ആ സമയം നിരവധി വാഹനങ്ങള് റോഡിലൂടെ കടന്നുപോകുന്നുണ്ടായിരുന്നു. ഇരുചക്ര വാഹനങ്ങളിലും കാറുകളിലും ഉണ്ടായിരുന്നവര് തലനാരിഴയ്ക്കാണ് അപകടത്തില് നിന്നും രക്ഷപ്പെട്ടത്. രണ്ട് മണിക്കൂര് നേരം ഗതാഗതം തടസപ്പെട്ടു. നാട്ടുകാര് വിവരമറിയിച്ചതിനെ തുടര്ന്ന് ഫയര്ഫോഴ്സ് എത്തി പ്രദേശവാസികളുടെ സഹകരണത്തോടെ മരം മുറിച്ചുമാറ്റുകയായിരുന്നു. കുന്നേരം അഞ്ചോടെ അറ്റകുറ്റ പണി നടത്തി വൈദ്യുതി ബന്ധം പുനഃസ്ഥാപിച്ചു.